RESOLUCIÓN do 21 de xuño de 2007, da Dirección Xeral de Formación Profesional e Ensinanzas Especiais, pola que se convocan probas de acceso ás ensinanzas técnico-deportivas para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/2007

A Lei orgánica 2/2006, do 3 de maio, de educación, regula no artigo 63 as ensinanzas deportivas e establece, no artigo 64, a organización e o acceso a estas ensinanzas.
O Real decreto 1913/1997, do 19 de decembro, polo que se configuran como ensinanzas de réxime especial as conducentes á obtención de titulacións de técnicos-deportivos, aproba as directrices xerais dos títulos e as correspondentes ensinanzas mínimas, e establece, no seu artigo 9.2º, que os órganos competentes das comunidades autónomas regularán as probas de acceso correspondentes.
En desenvolvemento desta norma, a Orde do 24 de marzo de 2003 regula para a Comunidade Autónoma de Galicia as probas de madureza e de carácter específico para o acceso a estas ensinanzas.
E en virtude da autorización que figura na citada orde, esta dirección xeral resolve convocar as probas de acceso ás ensinanzas técnico-deportivas para o curso 2007-2008, que se rexerán polas seguintes instrucións:
I. Modalidades de acceso.
1. Acceso ás ensinanzas deportivas de grao medio.
Terá acceso ao grao medio das ensinanzas técnico-deportivas o alumnado que cumpra calquera dos seguintes requisitos:
a) Dispor do título de graduado en educación secundaria, ou equivalente para efectos académicos, e superar unha proba específica. Para o acceso ao segundo nivel de grao medio, ter superados os estudos do primeiro nivel.
b) O alumnado que non dispoña do título de graduado en educación secundaria, ou equivalente para efectos académicos, deberá ter cumpridos os 17 anos e superar a proba de madureza que se establece no anexo III desta resolución, ademais da correspondente proba específica.
2. Acceso ás ensinanzas deportivas de grao superior.
Terá acceso ao grao superior das ensinanzas técnico-deportivas o alumnado que cumpra os seguintes requisitos:
a) Dispor do título de técnico deportivo da modalidade ou especialidade deportiva correspondente, ter o título de bacharelato, ou equivalente para efectos académicos, e cumprir cos requisitos relativos á experiencia deportiva que se puidesen establecer na especialidade ou modalidade correspondente.
b) O alumnado que non posúa o título de bacharelato, ou equivalente para efectos académicos, deberá ter cumpridos os 19 anos e superar a proba de madureza que se establece no anexo III desta resolución.
II. Inscrición para as probas.
1. A inscrición farase na secretaría dos centros en que se impartan ensinanzas técnico-deportivas, no prazo comprendido entre o día seguinte ao da publicación da convocatoria no DOG do día 8 de setembro de 2007, segundo o modelo dos anexos que proceda. Para tal fin, os centros docentes deberán expor nos seus taboleiros de anuncios o seguinte:
a) Normativa reguladora da admisión do alumnado.
b) Calendario de publicación da relación de alumnado admitido, así como dos prazos para presentar reclamacións.
c) Calendario e normas para formalizar a matrícula.
2. Para a formalización das solicitudes de inscrición para as probas, os centros facilitaranlles ás persoas interesadas o modelo que se xunta como anexo I ou II a esta resolución. Unha vez cuberto, entregarase unha única instancia na secretaría do centro, xunto coa documentación que cumpra para a acreditación dos datos consignados:
-Fotocopia do DNI, NIE, pasaporte ou documento de identidade da Unión Europea.
-Título de ESO ou bachareleto, ou certificación académica en que figure ter realizado o depósito do correspondente título, ou libro de cualificacións de ESO ou de bacharelato, de ser o caso.
-Certificado de estudos do ciclo formativo en que figuren as cualificacións das materias cursadas e ter realizado o depósito do correspondente título ou o libro de cualificacións do ciclo formativo, de ser o caso.
-Certificado da proba de madureza de acceso ás ensinanzas deportivas, de ser o caso.
-Certificación expedida pola federación española ou autonómica correspondente, de ser o caso.
3. As persoas solicitantes da exención prevista no punto décimo da Orde do 24 de marzo de 2003 xuntarán o certificado de acceso á universidade para maiores de 25 anos, onde conste a opción efectuada e a puntuación conseguida. A resolución sobre a exención correspóndelle ao tribunal avaliador.
4. As persoas solicitantes que aleguen mérito deportivo xuntarán o documento acreditativo da condición de deportista de alto nivel na correspondente modalidade, emitido polo órgano competente en materia deportiva. A resolución sobre a exención correspóndelle ao tribunal avaliador.
5. Se se solicitan probas de madureza e de carácter específico para o acceso ás ensinanzas deportivas por parte de persoas con minusvalidez, deberase acreditar o grao de minusvalidez mediante un certificado emitido polo Instituto de Maiores e Servizos Sociais (Imserso) ou o órgano competente das comunidades autónomas.
Co obxecto de garantir a eficacia da formación e o posterior exercicio das competencias profesionais inherentes ao título, a Dirección Xeral de Formación Profesional e Ensinanzas Especiais deberá establecer un tribunal que avalíe o grao de minusvalidez e as limitacións que leve aparelladas para poder cursar con aproveitamento as ensinanzas e, de ser o caso, adaptará os requisitos e as probas de acceso de carácter específico que deban superar as persoas aspirantes, que, en todo caso, deberán respectar o esencial dos obxectivos fixados no Real decreto 1913/1997 e das ensinanzas mínimas da modalidade ou especialidade deportiva correspondente.
6. Volante de inscrición condicional, en caso de alegar titulacións obtidas no estranxeiro, segundo o modelo recollido como anexo II na Orde ECD/3305/2002, do 16 de decembro, pola que se modifican as do 14 de marzo de 1988 e do 30 de abril de 1996, para a aplicación do disposto no Real decreto 104/1988, do 29 de xaneiro, sobre homologación e validación de títulos e estudos estranxeiros de educación non universitaria (BOE do 28 de decembro).
7. Os centros onde se realice a inscrición terán de prazo ata o día 11 de setembro de 2007 para enviar á Dirección Xeral de Formación Profesional e Ensinanzas Especiais as relacións de persoas inscritas para realizar a proba, xunto coa documentación presentada, nas cales deberán constar expresamente as persoas que solicitan exención da proba ou proba adaptada. Para o proceso de inscrición nos centros concertados, e en relación coa documentación que se vai presentar, será suficiente, para efectos de compulsa, a certificación do secretario ou da secretaria do centro de que as fotocopias dos documentos concordan cos correspondentes orixinais.
8. A relación provisoria de persoas inscritas será exposta no taboleiro de anuncios dos centros onde se realizase a inscrición a partir do día 10 de setembro de 2007.
9. A relación definitiva de persoas inscritas exporase o día 14 de setembro de 2007 no centro onde se vaian realizar as probas, así como no portal educativo da Consellería de Educación e Ordenación Universitaria
http://www.edu.xunta.es/ea.
III. Desenvolvemento das probas.
1. A Dirección Xeral de Formación Profesional e Ensinanzas Especiais elaborará a proba de madureza para as ensinanzas técnico-deportivas de acordo co establecido no anexo III desta resolución, e o desenvolvemento destas terá lugar no IES As Fontiñas de Santiago de Compostela, nos días e nas horas que se indican a seguir:
a) Grao medio. Proba de madureza: 17 de setembro.
Lingua galega e literatura: das 9.00 ás 10.00 horas.
Lingua castelá e literatura: das 10.00 ás 11.00 horas.
Sociocultural: das 11.30 ás 12.30 horas.
Científico-tecnolóxico: das 12.30 ás 13.30 horas.
b) Grao superior. Proba de madureza: 17 de setembro.
Lingua galega e literatura: das 9.00 ás 10.00 horas.
Lingua castelá e literatura: dsd 10.00 horas ás 11.00 horas.
Lingua estranxeira (opción de inglés ou francés): das 11.30 ás 12.30 horas.
Matemáticas (sobre contidos comúns ás matemáticas e ás matemáticas aplicadas ás ciencias sociais): das 12.30 horas ás 14.00 horas.
2. A proba de acceso específica para a titulación de técnicos deportivos nas especialidades de fútbol sala, baloncesto e atletismo terán lugar no pavillón polideportivo e nas pistas de atletismo da Universidade de Santiago de Compostela os días 18, 19 e 20 de setembro respectivamente, ás 9.00 horas.
3. A proba de acceso específica para a titulación de técnico deportivo en balonmán terá lugar no IES Monte de Conxo, en Santiago de Compostela, o día 21 de setembro ás 9.00 horas.
4. A proba de acceso específica para a titulación de técnico deportivo en fútbol terá lugar no centro autorizado de fútbol Real Club Deportivo da Coruña, do concello de Abegondo (A Coruña) o día 24 de setembro ás 9.00 horas.
Calquera posible variación sobre este calendario requirirá autorización expresa da Dirección Xeral de Formación Profesional e Ensinanzas Especiais.
IV. Tribunais das probas.
Os tribunais constituiranse de acordo co descrito nos respectivos decretos polos cales se establecen os currículos das modalidades correspondentes, tal como figuran nos anexos IV e V desta resolución.
V. Reclamacións.
Contra as cualificacións provisorias das probas de acceso poderase presentar reclamación ante o presidente ou a presidenta do tribunal durante os dous días seguintes ao da súa publicación.
Contra as resolucións das reclamacións a persoa interesada poderá interpor recurso de alzada no prazo dun mes, ante o delegado ou a delegada provincial da Consellería de Educación e Ordenación Universitaria da provincia en que se ditase a resolución impugnada. A resolución deste recurso porá fin á vía administrativa.
Santiago de Compostela, 21 de xuño de 2007.
Antonio Vázquez Vázquez
Director xeral de Formación e Ensinanzas Especiais
ANEXO III
I. Proba de madureza dos ciclos de grao medio das ensinanzas técnico-deportivas.
A proba de madureza constará das seguintes partes:
-Desenvolvemento por escrito, durante o tempo máximo dunha hora, das cuestións que se formulen sobre lingua galega a partir dun texto escrito.
Neste exercicio valorarase a madureza e o nivel de coñecementos sobre esta área propia do currículo da educación secundaria obrigatoria.
-Desenvolvemento por escrito, durante o tempo máximo dunha hora, das cuestións que se formulen sobre lingua castelá a partir dun texto escrito.
Neste exercicio valorarase a madureza e o nivel de coñecementos sobre esta área propia do currículo da educación secundaria obrigatoria.
-Desenvolvemento por escrito, durante un tempo máximo dunha hora, das cuestións que se formulen referidas a contidos socioculturais.
Neste exercicio valorarase a madureza e o nivel de coñecementos referidos ás ciencias sociais, das correspondentes áreas do currículo da educación secundaria obrigatoria.
-Desenvolvemento por escrito, durante un tempo máximo dunha hora, das cuestións que se formulen referidas a contidos científico-tecnolóxicos.
Neste exercicio valoraranse a madureza e o nivel de coñecementos referidos ás matemáticas, ás ciencias da natureza e á tecnoloxía das correspondentes áreas do currículo da educación secundaria obrigatoria.
II. Proba de madureza dos ciclos de grao superior das ensinanzas técnico-deportivas.
-A proba de madureza versará sobre as materias comúns propias do currículo do bacharelato: lingua e literatura galega, lingua e literatura castelá, matemáticas e linguas estranxeiras. Cumprirá seleccionar tres das devanditas materias e desenvolver por escrito unha cuestión de entre dúas que se propoñan, de cada unha das tres elixidas. O tempo máximo para a súa realización será de tres horas.
Neste exercicio valorarase o grao de madureza da persoa aspirante en canto á correcta comprensión de conceptos, a utilización da linguaxe e a capacidade de análise e de síntese.
ANEXO IV
Composición do tribunal único que deberá xulgar as probas de madureza ás ensinanzas técnico-deportivas para o curso 2007-2008:
Presidente: Fernando Fernández Fraga.
Secretario: José Francisco Serrallé Marzoa.
Vogais:
-Ricardo Luís Pita Fernández.
-Pilar Peñas Boleas.
-Luz Ares Fandiño.
-María Jesús González Regales.
Tribunal suplente:
Presidente: Manuel Guerra Fernández.
Secretario: Antón Porteiro Lago.
Vogais:
-Beatriz García Turnes.
-Lourdes Andrade Olivier.
-Belén Santos Lago.
-Ana Díaz Faraldo.
ANEXO V
1. Composición do tribunal único que deberá xulgar as probas de acceso de carácter específico ás ensinanzas técnico-deportivas de fútbol sala para o curso 2007-2008:
Presidente: Fernando Fernández Fraga.
Secretario: Raúl Varela Lorenzo.
Vogais:
-José Manuel Rivas Casal.
-Juan Emilio Riveiro Rodríguez.
-Alberto Pardo Fernández.
Tribunal suplente:
Presidente: Manuel Guerra Fernández.
Secretaria: María Paz Gago.
Vogais:
-Rubén Annichiarico Ramos.
-Francisco Javier Suárez Regueiro.
-Francisco Javier Marcos Olivares.
2. Composición do tribunal único que deberá xulgar as probas de acceso de carácter específico ás ensinanzas técnico-deportivas de fútbol para o curso 2007-2008.
Presidente: Fernando Fernández Fraga.
Secretario: Raúl Varela Lorenzo.
Vogais:
-Antonio Fernández Rodríguez.
-Juan Emilio Riveiro Rodríguez.
-José Antonio Moreira Fernández.
Tribunal suplente:
Presidente: Manuel Guerra Fernández.
Secretaria: María Paz Gago.
Vogais:
-Rubén Annichiarico Ramos.
-Francisco Javier Suárez Regueiro.
-Francisco Javier Marcos Olivares.
3. Composición do tribunal único que deberá xulgar as probas de acceso de carácter específico ás ensinanzas técnico-deportivas de baloncesto para o curso 2007-2008:
Presidente: Fernando Fernández Fraga.
Secretario: Raúl Varela Lorenzo.
Vogais:
-Vicente de Becerra Gil.
-Juan Emilio Riveiro Rodríguez.
-Susana Pérez Arroyo.
Tribunal suplente:
Presidente: Manuel Guerra Fernández.
Secretaria: María Paz Gago.
Vogais:
-Rubén Annichiarico Ramos.
-Francisco Javier Suárez Regueiro.
-Francisco Javier Marcos Olivares.
4. Composición do tribunal único que deberá xulgar as probas de acceso de carácter específico ás ensinanzas técnico-deportivas de balonmán para o curso 2007-2008:
Presidente: Fernando Fernández Fraga.
Secretario: Raúl Varela Lorenzo.
Vogais:
-Ramón Pazos Solla.
-Juan Emilio Riveiro Rodríguez.
-Francisco Javier González García.
Tribunal suplente:
Presidente: Manuel Guerra Fernández.
Secretaria: María Paz Gago.
Vogais:
-Rubén Annichiarico Ramos.
-Francisco Javier Suárez Regueiro.
-Francisco Javier Marcos Olivares.
5. Composición do tribunal único que deberá xulgar as probas de acceso de carácter específico ás ensinanzas técnico-deportivas de atletismo para o curso 2007-2008:
Presidente: Fernando Fernández Fraga.
Secretario: Raúl Varela Lorenzo.
Vogais:
-Pilar Veiga Barbazán.
-Juan Emilio Riveiro Rodríguez.
-Juan José Pazos Valiño.
Tribunal suplente:
Presidente: Manuel Guerra Fernández.
Secretaria: María Paz Gago.
Vogais:
-Rubén Annichiarico Ramos.
-Francisco Javier Suárez Regueiro.
-Francisco Javier Marcos Olivares.